तर नेपालीहरुको सन्दर्भमा भने आशा गर्ने ठाउँ अत्यन्त्यै कम छन्। नेपालको राजनैतिक अवस्थाको अध्ययन गर्दा शरण पाउनको लागी राजनैतिक शरण पाउन सकिने अवस्था विलकुल छैन।नेपालमा कुनै किसिमको द्वन्द, जीउधनको असुरक्षा वा वाह्य आक्रमण भएको अवस्था छैन। भर्खरै संविधान सभाको निर्वाचन शान्तिपूर्ण तरीकाले सम्पन्न भएको खवर वेल्जियम सन्चार माध्यमहरुले प्रसारणा गरेका छन्। यस अवस्थामा शरण माग्ने र रेगुलाइजेसन दुवै मुद्दाहरु वेल्जियम सरकारको लागि फिक्का देखिन्छन्। वेरोजगारी दर वढ्दै गैरहेको वेल्जियममा सरकारले कामको आधारमा गैरकानुनी आप्रवासीहरुलाई वैधता प्रदान गर्ला भनेर आशा गर्ने अवस्था छैन।
